**Установа адукацыі**

**«Гомельскі дзяржаўны ўніверсітэт імя Францыска Скарыны»**

ЗАЦВЯРДЖАЮ

Прарэктар па вучэбнай рабоце

ГДУ імя Ф. Скарыны

\_\_\_\_\_\_\_\_\_\_\_\_\_\_\_\_ І.В. Семчанка

\_\_\_\_\_\_\_\_\_\_\_\_\_\_\_\_\_\_\_\_

 (дата зацвярджэння)

Рэгістрацыйны нумар № УД-\_\_\_\_\_\_\_\_\_\_\_\_/вуч.

**Музеі горада Беларусі**

**(дысцыпліна спецыялізацыі)**

Вучэбная праграма ўстановы вышэйшай адукацыі

па вучэбнай дысцыпліне для спецыяльнасці:

1-23 03 01-12 «Музейная справа і ахова гісторыка-культурнай спадчыны

 (па накірунках)»

1-23 01 12-01-01 «Экскурсійна-масавая работа ў музеях»

2015 г.

Вучэбная праграма складзена на падставе вучэбнага плана рэгістрацыйны

№ Е-23-02/вуч ад 16.12.2009 г. і адукацыйнага стандарта вышэйшай адукацыі ОС РБ 1-23 01 12-2008.

СКЛАДАЛЬНІК:

А.Р. Яшчанка, загадчык кафедры гісторыі Беларусі УА «Гомельскі дзяржаўны ўніверсітэт імя Ф. Скарыны», кандыдат гістарычных навук, дацэнт

РЭЦЭНЗЕНТЫ:

Т.А. Навагродскі – загадчык кафедры этналогіі, музеалогіі і гсторыі мастацтваў БДУ, кандыдат гістарычных навук, дацэнт

А.І. Зелянкова – дацэнт кафедры славян і спецыяльных гістарычных дысцыплін УА «Гомельскі дзяржаўны ўніверсітэт імя Ф. Скарыны», кандыдат гістарычных навук, дацэнт

РЭКАМЕНДАВАНА ДА зАЦВЯРДЖЭННЯ:

Кафедрай гісторыі Беларусі УА «ГДУ імя Ф. Скарыны»

 (назва кафедры – распрацоўшчыка вучэбнай праграмы)

(пратакол № 13 от 25.04.2015);

Навукова-метадычным саветам УА «ГДУ імя Ф. Скарыны»

 (назва установы вышэйшай адукацыі)

(пратакол № \_\_\_ ад \_\_\_\_\_\_\_\_\_\_\_\_)

**Тлумачальная запіска**

Вучэбная праграма па вучэбнай дысцыпліне спецыялізацыі «Музеі горада на Беларусі» створана для здзяйснення адукацыйнага працэсу па падрыхтоўцы спецыялістаў у галіне музейнай справы. Вызначальнымі асаблівасцямі дадзенай вучэбнай праграмы з’яўляюцца акцэнт на кампетэнтнасны падыход ў навучанні, значнае ўзмацненне ролі самастойнай работы, выкарыстанне сучасных інавацыйных педагагічных тэхналогій. Ва ўмовах павелічэння ўвагі да культурнай сферы на Беларусі і пашырэння турыстычнай сеткі, цікавасці беларускага народа да свайго гістарычнага мінулага і культурных традыцый вывучэнне дзейнасці музеяў набывае актуальнае значэнне. Значнасць дысцыплине спецыялизацыі надае таксама інтэнсіфікацыя ўрбанізацыйных працэсаў у свеце і іх істотны ўплыў на культуру жыхароў Беларусі. Дысцыпліна спецыялізацыі пашырае магчымасці для авалодання студэнтамі навыкамі навукова-даследчай работы. Азнаямленне з рознымі формамі паказу ў музейных экспазіцыях беларускага горада ў яго гістарычнай рэтраспектыве дазваляе сфарміраваць у студэнтаў ўяўленні аб шляхах прадстаўлення здабыткаў гарадской цывілізацыі Беларусі ў музеях горада і іншых музейных установах краіны.

 Вучэбная дысцыпліна спецыялізацыі «Музеі горада на Беларусі» непасрэдным чынам звязана з такімі вучэбнымі дысцыплінамі для студэнтаў, як гісторыя Беларусі, гістарычнае краязнаўства Беларусі, гісторыя культуры Беларусі і інш. Вялікае значэнне ў вывучэнні дысцыпліны спецыялізацыі мае міждысцыплінарны падыход. Праграма пабудавана ў тым ліку на арыгінальных матэрыялах даследаванняў аўтара, прысвечаных гарадской культуры.

**Асноўныя мэта выкладання дысцыпліны:**

характарыстыка гарадской гісторыі і культуры Беларусі ў розныя гістарычныя эпохі, а таксама ролі музеяў гісторыі горада ў кантэксце захавання і папулярызацыі традыцый гарадскога насельніцтва.

**Задачы вывучэння дысцыпліны студэнтамі:**

- ведаць найбольш адметныя працы дарэвалюцыйных краязнаўцаў, савецкіх і сучасных беларускіх и замежных даследчыкаў па гісторыі і культуры гарадскога насельніцтва;

- авалодаць ведамі пра дынаміку склада насельніцтва гарадоў Беларусі ў мінулым і сучаснасці;

- сістэматызаваць веды пра гістарычнае мінулае гарадоў Беларусі і спосабы яго адлюстравання ў музейных зборах краіны;

- ведаць асноўныя этапы горадабудаўніцтва і добраўпарадкавання гарадоў Беларусі;

- пазнаёміцца з характарыстыкай матэрыяльнай культуры беларускага горада эпохі сярэднявечча, новага і навейшага часу;

- засвоіць веды па культуры сацыяльных зносін ў гарадскім асяроддзі;

- характарызаваць дасягненні матэрыяльнай культуры гараджан у розныя перыяды;

- аналізаваць эвалюцыю духоўнай культуры гарадскога насельніцтва Беларусі;

- пазнаёміцца з агульнаеўрапейскім і сусветным кантэкстам эвалюцыі гарадской цывілізацыі Беларусі;

- вызначыць месца музеяў Беларусі рознага профілю ў сферы збірання, захавання і экспазіцыяніравання артэфактаў гісторыі і культуры гарадскога насельніцтва;

- характарызаваць гісторыю стварэння, асноўныя накірункі дзейнасці і ролю музеяў гісторыі горада на Беларусі ў справе выяўлення, навуковага вывучэння, паказу ў экспазіцыях і часовых выставах і папулярызацыі здабыткаў гісторыка-культурнай спадчыны гарадоў Беларусі ў мінулым і сучаснасці.

**У выніку вывучэння дысцыпліны студэнт павінен ведаць:**

- паняцце аб прадмеце і задачах вывучэння гісторыі і культуры гарадоў Беларусі, музейнай справе Беларусі;

- аб навуковай спадчыне класікаў беларускай савецкай гістарычнай навукі, музеалогіі і працах сучасных айчынных даследчыкаў па гісторыі і культуры гарадоў Беларусі;

- аб гісторыка-культурных фактарах, якія ўплывалі і ўплываюць на функцыянаванне гарадской цывілізацыі на Беларусі;

- аб тыповых і своеасаблівых рысах развіцця гісторыі і культуры гарадскога насельніцтва Беларусі ў мінулым і сучаснасці;

- аб гісторыі, культуры і побыце насельніцтва канкрэтных гарадскіх населеных пунктаў розных гістарычных эпох;

- аб значнасці культурных дасягненняў гараджан у кантэксце культуры гарадскіх жыхароў Еўропы і свету;

- па методыцы вывучэння і захавання прадметаў, якія паходзяць з гарадскога асяроддзя з элементамі навуковага даследавання;

- аб музейнай справе Беларусі на прыкладзе музеяў гісторыі горада.

**Студэнт павінен умець:**

- выяўляць, апісваць і аналізаваць гісторыка-культурны матэрыял (як вусныя крыніцы, так і пісьмовыя, рэчыўныя матэрыялы);

- авалодаць элементамі выканання музейнай справы;

- параўноўваць асобныя кампаненты культуры і ствараць агульную гістарычную карціну гарадскога ладу жыцця розных эпох.

Вывучэнне дысцыпліны спецыялізацыі «Музеі гарада на Беларусі», усяго 196 гадзін, аўдыторных - 104 гадзіны, з іх 62 гадзіны лекцый (у тым ліку 22 гадзіны КСР), 42 гадзіны семінарскіх заняткаў. Форма выніковага кантролю – экзамен у 9 семестры. Форма навучання – дзённая.

**ЗМЕСТ ВУЧЭБНАЙ ДЫСЦЫПЛІНЫ**

**Раздзел 1 Уводзіны ў вывучэнне гісторыі гарадоў і іх адлюстраванне ў музейных зборах**

**Тэма 1.1 Мэта і задачы дысцыпліны спецыялізацыі. Паняцці «горад» і «музеі горада»**

Прадмет, мэта і задачы дысцыпліны спецыялізацыі. Вывучэнне гарадоў Беларусі гісторыкамі, архітэктарамі, сацыолагамі, мастацтвазнаўцамі. Гарады ў сферы навуковых даследаванняў этнолагаў і музеолагаў Беларусі. Значнасць навуковых даследаванняў гарадскога насельніцтва і музейнай справы для вырашэння важнейшых задач развіцця краіны сёння.

**Тэма 1.2 Гістарыяграфія вывучэння гарадоў Беларусі**

**і музейнай справы**

Гістарыяграфія вывучэння гісторыі і культуры гарадоў Беларусі: гістарычныя, этнаграфічныя даследаванні гарадской культуры Беларусі, працы па гісторыі музейнай справы Беларусі.

Звесткі летапісаў і хронік па гісторыі гарадоў на беларускіх землях. Характарыстыка ўклада краязнаўцаў у вывучэнне культуры беларусаў. Праца М.Я. Нікіфароўскага, прысвечаная Віцебску. «Живописная Россия». Праца М.В. Бэз-Карніловіча. «Опыт описания Могилевской губернии» пад рэдакцыяй А.С. Дэмбавецкага. Выданне зборнікаў дакументаў і матэрыялаў «Витебская старина», «Минская старина» і інш. «Памятные книжки» і «Обзоры губерний». Перыядычны друк. Выданні, прысвечаныя гісторыі і культуры асобных гарадоў Беларусі, у тым ліку Гомеля.

Характарыстыка гарадоў Беларусі ў савецкі час. Дасягненні ў вывучэнні рабочага класа БССР. Уклад археолагаў, гісторыкаў і краязнаўцаў у даследаванне гарадоў у 1960-1980-ыя гады. Зварот да этнаграфічнага вывучэння гарадскога насельніцтва ў СССР і БССР. Навуковая праграма для вывучэння гарадоў. Працы па гісторыі і культуры гарадаў СССР і БССР. Уклад Інстытутаў гісторыі і Інстытута мастацтвазнаўства, этнаграфіі і фальклору имя К.Крапівы АН БССР у вывучэнне гісторыі гарадоў і гарадской культуры беларусаў. Працы В. Чапко, В.М. Бялявінай, Г.І. Каспяровіч, А.І. Лакотка і інш. Выданне «Грамадскі быт і культура гарадскога насельніцтва Беларусі». Даследаванні горада з боку гісторыі, археалогіі, этналогіі, мастацтвазнаўства на сучасным этапе. Даследаванні горада на сучасным этапе: выданні «Гарады і вёскі Беларусі», «Беларусы», «Нарысы гісторыі культуры Беларусі» (т. 2: 2 «Культура гарадоў Беларусі X – пачатку XX ст.»). Вывучэнне гарадоў у універсітэтах Беларусі (Гомель, Гродна).

Працы па гісторыі развіцця музеяў Беларусі. Працы А. Гужалоўскага па гісторыі музейнай справы Беларусі. Даведнікі і энцыклапедыі, прысвечаныя музеям і музейнай справе.

**Тэма 1.3 Крыніцы даследавання гісторыі і культуры гарадоў Беларусі**

Віды крыніц для вывучэння гістарычнай спадчыны і культурных традыцый гараджан: агульная характарыстыка. Выяўленчыя матэрыялы. Малюнкі. Фотадакументы і іх выкарыстанне для адлюстравання гісторыі і культуры гарадоў Беларусі. Паштоўка як крыніца для вывучэння гісторыі і культуры гараджан, яе патэнцыял для адлюстравання традыцый гараджан. Архіўныя і музейныя зборы. Выкарыстанне матэрыялаў лінгвістыкі, археалогіі, антрапалогіі, фальклору. Масавыя крыніцы (пісьмовыя і рэчавыя).

**Раздзел 2 Гараджане і гарадское асяроддзе, іх адлюстраванне**

**ў музейных зборах Беларусі**

**Тэма 2.1 Гарады Беларусі: ўзнікненне і этапы развіцця**

 **гісторыі і культуры**

Уплыў прыродна-кліматычных і сацыяльна-эканамічных фактараў на ўзнікненне і развіццё гарадоў на беларускіх землях. Гарады Беларусі ў новы і навейшы час. Колькасць і размяшчэнне гарадоў. Склад гарадскога насельніцтва. Сістэма горадабудаўніцтва. Заняткі насельніцтва гарадоў. Рэканструкцыя гарадскога адзення і упрыгожанняў па археалагічных і іншых дадзеных. Арганізацыя жылога асяроддзя. Ваенна-палітычная, гаспадарчая, сацыяльная гісторыя гарадоў. Духоўная культура гараджан у розныя гістарычныя эпохі. Адметныя музейныя прадметы па гісторыі і культуры гараджан Беларусі і іх прадстаўленасць у музейных зборах.

**Тэма 2. 2 Гарады Беларусі на еўрапейскім культурным ландшафце**

Еўрапейскі ландшафт развіцця гарадской культуры. Этапы станаўлення і развіцця гарадскога ладу жыцця. Выдатныя гарады Еўропы і адметныя дасягненні гарадскіх жыхароў, іх уклад у скарбніцу сусветнай культуры. Асаблівасці развіцця матэрыяльнай і духоўнай культуры гараджан. Гарадское асяроддзе, жыллё, адзенне, сістэма харчавання, грамадскія і сямейныя традыцыі, духоўная культура. Кантакты насельніцтва Беларусі з жыхарамі гарадоў Еўропы і ўплыў еўрапейскай гарадской цывілізацыі на культурна-бытавыя традыцыі гараджан Беларусі ў мінулым і на сучасным этапе.

**Тэма 2. 3 Гарадскія тыпы на Беларусі.**

**Адзенне гараджан і яго калекцыі ў музеях**

Гарадскія тыпы (дваране, мяшчане, купецтва, духавенства, ваеннае саслоўе, жабракі, прадстаўнікі розных этнічных і прафесійных груп і інш.).

Адзенне прадстаўнікоў розных груп гарадскога насельніцтва. Тыпалогія адзення. Матэрыялы. Асноўныя спосабы ўпрыгожвання. Мужчынскае адзенне. Жаночае адзенне. Адметнасці жаночай вопраткі. Тыповы жаночы комплекс. Галаўныя ўборы. Абутак. Касцюм гараджан, яго саслоўна-прафесійныя адметнасці. Ступень захаванасці этнічных асаблівасцей адзення. Традыцыі і навацыі, гарадская мода. Дэманстрацыя адзення гараджан у музейных экспазіцыях і на выставах у музеях Беларусі. Рэканструкцыя касцюма і яе выкарыстанне ў музеях Беларусі.

**Тэма 2. 4 Добраўпарадкаванне гарадскога асяроддзя Беларусі і паказ відаў гарадоў у музеях**

Сістэма горадабудаўніцтва. Змяненні ў гаспадарчым развіцці гарадоў і яго наступствы для развіцця гарадской прасторы. Вонкавы выгляд гарадоў. Свецкая і культавая архітэктура. Грамадзянская архітэктура. Раяніраванне гарадской прасторы. Арганізацыя гістарычнага цэнтра, гандлёва-транспартных, вытворчых і рэкрэацыйных, зялёных зон, жылога асяродка. Прадстаўленасць макетаў і панарам, фотавыяў беларускіх гарадоў позняга новага часу ў айчынных музеях.

Узровень добраўпарадкавання гарадской прасторы гараджан. Развіццё вулічнай сеткі. Дарожнае пакрыццё. Сістэма асвятлення, водапровод і каналізацыя.

**Тэма 2. 5 Развіццё транспарту і сувязі ў гарадах Беларусі**

Віды транспартных сродкаў (сухапутныя, водныя, колавыя, палозныя і інш.). Гісторыя розных відаў транспартных сродкаў. Конны транспарт. З’яўленне першых аўтамабіляў. Першыя трамваі, тралейбусы на вуліцах гарадоў Беларусі. Метрапалітэн. Грамадскі і індывідуальны транспарт. Таксі як сродак перасоўвання ў гарадской прасторы. Паказ у музейных экспазіцыях развіцця і выкарыстання транспарту гараджанамі. Насычэнне фондаў музеяў рэчыўнымі і іншымі крыніцамі, звязанымі з гісторыяй транспарту ў гарадах

Гісторыя паштовай службы. Паштовыя паслугі. Паштовыя будынкі ў гарадах Беларусі. Матырялы па гісторыі паштовай і іншых відаў сувязі (тэлефон, тэлеграф і інш.) у музеях Беларусі.

**Тэма 2. 6 Развіццё гандлю і сферы абслугоўваннія ў гарадах Беларусі і іх адлюстраванне ў музейных зборах**

Развіццё гандлю і сферы побытавых паслуг у гарадах Беларусі ў розныя гістрычныя эпохі.Гісторыя гандлю і гандлёвых устаноў. Прадметы гандлю. Віды гандлю (у розніцу, оптавы). Гандляры і іх дзейнасць. Гандлёвыя кропкі, іх віды. Лаўкі, склады, магазіны. Парадак продажу тавараў, іх асартымент, культура абслугоўвання. Кірмашы ў гарадах. Паказ гандлёвых адносін у гарадах Беларусі ў музейных экспазіцыях. Рэчыўныя помнікі па гісторыі гандлю ў музейных зборах Беларусі.

Сфера побытавых паслуг у гарадах Беларусі. Сістэма асвятлення, водапровод і каналізацыя. Пральні. Грамадскія лазні. Фотаатэлье. Рамонт абутку, адзення, прадметаў бытавога ўжытку.

Кулінарыя ў гарадскім асяроддзі. Арганізацыя сістэмы харчавання. Паўсядзённая і святочная ежа. Этнакультурная спецыфіка харчавання. Арганізацыя грамадскага харчавання (буфеты, сталовыя, рэстараны, тракціры, шынкі, кавярні, абжорныя рады і інш.). Асартымент страў, парадак іх ужывання, формы баўлення вольнага часу ў кропках грамадскага харчавання, узровень культуры абслугоўвання.

Адлюстраванне розных аспектаў сферы гандлю і паслуг у музеях Беларусі.

**Раздзел 3 Жыллё і інтэр’еры жылля гараджан**

**і іх дэманстрацыя ў музеях Беларусі**

**Тэма 3.1 Інтэр’еры жылля гараджан і іх рэчыўнае насычэнне: мэбля, тканіны і асвятленне**

Жыллё гараджан, яго абсталяванне. Віды жылля, іх гістарычная эвалюцыя. Функцыі жылля. Эвалюцыя жылля, яго caцыяльныя і культурна-бытавыя асаблівасці. Асноўныя функцыянальныя і архітэктурнa-будаўнічыя адметнасці жылля. Жылыя, падсобныя, гаспадарчыя і прамысловыя памяшканні. Жыллёва-бытавы комплекс. Спецыфіка гарадскога жылля. Жыллё розных маёмасных, соцыяпрафесійных і этнаканфесійных груп гараджан.

Мэбля, яе класіфікацыя. Гісторыя мэблі, яе асобных прадметаў (ложкі, шафы, скрыні, полкі, сталы і інш.). Мастацкія стылі. Выраб мэблі: тэхналогія і мастацкае афармленне. Выкарыстанне мэблі гараджанамі. Прадметы мэблі ў музеях Беларусі.

Мастацкія тканіны ў інтэр’ерах гарадскога дома (занавесы, ручнікі, абрусы і інш.). Гістрыя тканін. Дываны, габелены. Выкарыстанне тканін у гарадскіх інтэр’ерах. Тканіны ў музейных зборах Беларусі.

Спосабы асвятлення жылля ў розныя гістарычныя перыяды. Удасканаленне асвятлення гарадсокга дома. Прадметы асвятлення дома ў музеях Беларусі.

**Тэма 3.2 Інтэр’еры жылля гараджан і іх рэчыўнае насычэнне: метал, шкло, камень, упрыгожанні**

Асноўныя тэндэнцыі ў развіцці інтэр’ераў жылля гараджан Беларусі ў мінулым і сучаснасці. Інтэр’ер як унутраная прастора, функцыянальна і эстэтычна арганізаваная. Хатняе начынне. Прадметы са шкла, металу, камня ў побыце гараджан. Упрыгожанні як частка інтэр’ераў. Іх прадстаўленасць у музеях Беларусі.

**Тэма 3.3 Інтэр’еры жылля гараджан і іх рэчыўнае насычэнне: посуд, адлюстраванне сістэмы харчавання гараджан у музейных зборах**

Посуд, яго віды і тыпы. Гліна, фарфор, метал, дрэва. Гісторыя посуду. Выраб посуду, вядучыя цэнтры па вырабу посуду. Посуд розных гістарычных перыядаў у музеях Беларусі.

Адлюстраванне сістэмы харчавання гарадскога насельінцтва Беларусі ў розныя гістарычныя перыяды. Формы паказу відаў харчавання (мучныя і кандытарскія вырабы, пітво) ў музейных экспазіцыях.

**Тэма 3.4 Інтэр’еры жылля гараджан і іх рэчыўнае насычэнне:**

**гадзіннікі, музычныя інструменты**

Гісторыя гадзіннікаў. Віды і тэхналогіі вырабу. Цэнтры вытворчасці гадзіннікаў у розныя перыяды. Гадзіннікі як частка інтэр’ераў гарадскога дома. Калекцыі гадзіннікаў у музеях Беларусі.

Музычныя інструменты. Музыка ў гарадской прасторы і хатнім побыце. Віды музычных інтструментаў, іх вытворчасць. Калекцыі музычных інструментаў у музеях Беларусі і іх выкарыстанне для паказу гарадскога побыту.

**Тэма 3.5 Інтэр’еры жылля гараджан і іх рэчыўнае насычэнне: культавыя прадметы**

Прадметы культу хрысціянскага насельніцтва Беларусі (праваслаўе, стараабрадніцтва, каталіцызм, пратэстантызм). Культавыя рэчы іўдзеяў, мусульман і прадстаўнікоў іншых веравызнанняў у гарадской культуры і іх прадстаўленасць у музейных зборах Беларусі.

**Тэма 3.6 Інтэр’еры жылля гараджан і іх рэчыўнае насычэнне: страчаная спадчына і выратаваныя каштоўнасці**

 Страчаныя культурныя каштоўнасці гарадской цывілізацыі Беларусі. Аднаўленне страчаных культурных каштоўнасцей (муляжы, рэканструкцыя, рэстаўрацыя, іх віды). Музей «Выратаваныя мастацкія каштоўнасці» у горадзе Брэсце. Аднаўленне гісторыка-культурнай спадчыны гараджан Беларусі іншымі музейнымі ўстановамі краіны.

**Раздзел 4 Гарады БССР. Адлюстраванне**

 **гісторыі гарадоў БССР і савецкай культуры ў музеях сучаснай Беларусі**

**Тэма 4.1 Гісторыя і культура гарадскога насельніцтва БССР**

Колькасць і размяшчэнне гарадоў у БССР. З’яўленне новых гарадоў. Статус гарадскіх населеных пунктаў. Састаў насельніцтва, яго заняткі.

Гісторыя гарадоў Беларусі ў савецкі перыяд: міжваенны час, гады вайны, пасляваеннае аднаўленне, гарады БССР у 1960-80-ыя гады.

Раяніраванне гарадской прасторы. Адміністрацыйная, жылая, індустрыяльная зоны, зона адпачынку і інш. Архітэктурнае аблічча гарадоў. Азеляненне. Развіццё траспартнай сеткі, асвятлення, газіфікацыі, вадаправода. Характарыстыка сістэмы бытавых паслуг. Павышэнне бытавога камфорту ў гарадах. Гісторыка-этнаграфічная характырыстыка матэрыяльнай, сацыяльнай і духоўнай культуры савецкіх жыхароў.

Жыллё, яго віды. Шматкватэрныя дамы, інтэрнаты. Двор. Абарудаванне жылля, яго афармленне. Адзенне гараджан у розныя перыяды савецкай рэчаіснасці. Прафесійнае адзенне, форменнае адзенне, спартыўнае адзенне, дзіцячы касцюм. Уплыў моды на касцюм гараджан. Традыцыйныя формы беларускай народнай кулінарыі ў гарадской сістэме харчавання. З'яўленне новых прадуктаў і страў. Арганізацыя сістэмы харчавання ў гарадах – развіццё сеткі грамадскага харчавання (сталовыя, буфеты, кафе, рэстараны і інш.). Забяспечанасць прадметамі паўсядзённага ўжытку. Дэфіцыт.

Формы грамадскай камунікацыі. Каллектыўныя формы правядзення вольнага часу. Хатнія формы засваення культуры. Сям’я, сямейная абраднасць. Культура дзяцінства ў савецкі перыяд. Святы ў гарадах БССР (дзяржаўныя, прафесійныя і інш.). Музычная, тэатральная, харэаграфічная культура гарадскіх жыхароў у савецкі час. Гарадскі фальклор.

**Тэма 4.2 Адлюстраванне гісторыі гарадоў БССР і савецкай культуры ў музеях сучаснай Беларусі**

Адлюстраванне савецкай культуры ў музеях Беларусі: прадметы побыту, адзенне, пісьмовыя матэрыялы, фотадакументы і інш. Рэканструкцыя інтэр’ераў жылля і інш., а таксама дасягненняў савецкіх людзей у музеях краіны.

**Раздзел 5 Гісторыя і культура гарадоў Беларусі, формы яе адлюстравання ў музеях Рэспублікі Беларусь**

**Тэма 5.1 Горад Мінск: гісторыя і культура. Адлюстраванне гісторыі і культуры Мінска ў музейных экспазіцыях**

 Горад Мінск: этапы гісторыі. Культурная спадчына. Адлюстраванне гісторыі і культуры горада Мінска ў музейных зборах. Музей гісторыі горада Мінска.

**Тэма 5.2 Гарады Мінскай вобласці: гісторыя і культура,**

 **іх адлюстраванне ў музейных экспазіцыях**

Гісторыя і культура гарадоў Барысаў, Валожын, Вілейка, Дзяржынск, Заслаўе, Капыль, Клецк, Любань, Мядзель, Нясвіж, Пухавічы, Слуцк, Салігорск, Смалявічы. Уздзень, Чэрвень. Адлюстраванне гісторыі і культуры гарадоў Мінскай вобласці ў музейных зборах Беларусі.

**Тэма 5.3 Горад Віцебск: гісторыя і культура. Адлюстраванне гісторыі і культуры Віцебска ў музейных экспазіцыях**

Горад Віцебск: этапы гісторыі. Культурная спадчына. Адлюстраванне гісторыі і культуры горада Віцебска ў музейных зборах.

**Тэма 5.4 Гарады Віцебскай вобласці: гісторыя і культура,**

**іх адлюстраванне ў музейных экспазіцыях**

Гісторыя і культура гарадоў Бешанковічы, Браслаў, Верхнядзвінск, Глыбокае, Лепель, Міёры, Орша, Паставы, Наваполацк, Полацк, Сянно, Талачын. Адлюстраванне гісторыі і культуры гарадоў Віцебскай вобласці ў музейных зборах Беларусі. Музей гісторыі горада Новаполацка.

**Тэма 5.5 Горад Гродна: гісторыя і культура. Адлюстраванне гісторыі і культуры Гродна ў музейных экспазіцыях**

Горад Гродна: этапы гісторыі. Культурная спадчына. Адлюстраванне гісторыі і культуры горада Гродна ў музейных зборах.

**Тэма 5.6 Гарады Гродненскай вобласці: гісторыя і культура, іх адлюстраванне ў музейных экспазіцыях**

Гісторыя і культура гарадоў Ашмяны. Ваўкавыск, Гудзевічы, Дзятлава. Карэлічы, Ліда, Масты, Навагрудак. Свіслач, Слонім, Смаргонь. Адлюстраванне гісторыі і культуры гарадоў Гродненскай вобласці ў музейных зборах Беларусі.

**Тэма 5.7 Горад Брэст: гісторыя і культура. Адлюстраванне гісторыі і культуры Брэста ў музейных экспазіцыях**

 Горад Брэст: этапы гісторыі. Культурная спадчына. Адлюстраванне гісторыі і культуры горада Брэста ў музейных зборах. Музей гісторыі горада Брэста.

**Тэма 5.8 Гарады Брэсцкай вобласці: гісторыя і культура,**

**іх адлюстраванне ў музейных экспазіцыях**

Гісторыя і культура гарадоў Баранавічы, Бяроза, Ганцавічы, Івацэвічы, Кобрын, Лунінец, Моталь, Пружаны, Столін. Адлюстраванне гісторыі і культуры гарадоў Брэсцкай вобласці ў музейных зборах Беларусі.

**Тэма 5.9 Горад Магілёў: гісторыя і культура. Адлюстраванне гісторыі і культуры Магілёва ў музейных экспазіцыях**

Горад Магілёў: этапы гісторыі. Культурная спадчына. Адлюстраванне гісторыі і культуры горада Магілёва ў музейных зборах. Музей гісторыі горада Магілёва. Экспазіцыя «Магілёў губернскі».

**Тэма 5.10** **Гарады Магілёўскай вобласці: гісторыя і культура, іх адлюстраванне ў музейных экспазіцыях**

Гісторыя і культура гарадоў Асіповічы, Быхаў, Горкі, Касцюковічы, Клімавічы, Клімавічы, Клічаў, Краснаполле, Крычаў, Мсціслаў, Бабруйск, Хоцімск, Чавусы, Чэрыкаў, Шклоў. Адлюстраванне гісторыі і культуры гарадоў Магілёўскай вобласці ў музейных зборах Беларусі.

**Тэма 5.11 Горад Гомель: гісторыя і культура.**

**Адлюстраванне гісторыі і культуры Гомеля ў музейных экспазіцыях**

Горад Гомель: этапы гісторыі. Культурная спадчына. Адлюстраванне гісторыі і культуры горада Гомеля ў музейных зборах. Музей гісторыі горада Гомеля.

**Тэма 5.12** **Гарады Гомельскай вобласці: гісторыя і культура, іх адлюстраванне ў музейных экспазіцыях**

 Гісторыя і культура гарадоў Чачэрса, Рагачоў, Добруш, Ветка, Жлобін, Ельск, Лельчыцы, Мазыр, Свтлагорск, Нароўяі, Тураў, Хойнікі. Адлюстраванне гісторыі і культуры гарадоў Гомельскай вобласці ў музейных зборах Беларусі.

**Раздзел 6 Заключэнне**

**6.1 Выдатныя гараджане Беларусі і паказ іх уклада ў развіццё гісторыі і культуры музейнымі ўстановамі краіны**

 Выдатныя гараджане – ваенна-палітычныя дзеячы, дзеячы навукі, культуры, мастацтваў, адукацыі і аховы здароўя, спартсмены, прадстаўнікі сілавых структур, героі Вялікай Айчыннай вайны, і іншыя. Ганаровыя грамадзяне гарадоў Беларусі і музейныя комплексы, якія адлюстроўваюць іх гістарычныя партрэты.

**6.2 Перспектывы развіцця музеяў горада і папулярызацыі гісторыі і культуры гарадоў Беларусі**

Перспектывы вывучэння гісторыі і культуры гарадоў Беларусі. Актуальныя накірункі ўдасканалення сеткі музеяў горада на Беларусі і іх экспазіцыйна-выставачнай, навукова-фондавай і культурна-асветніцкай дзейнасці. Патэнцыял сучасных музеяў Беларусі (гісторыка-краязнаўчых, мастацкіх, ваенна-гістарычных і інш.) ў асвятленні гарадской культуры і гістарычнай спадчыны гарадоў Беларусі.

**ЛІТАРАТУРА**

**Асноўная:**

Грамадскі быт і культура гарадскога насельніцтва Беларусі / В.К. Бандарчык [і інш.] ; пад рэд. В.К. Бандарчыка. – Мінск: Навука і тэхніка, 1993. – 248 с.

Дзяржаўны каталог музейнага фонду Рэспублікі Беларусь / http://www.dkmf.by

Музеі Беларусі / Склад. А.Б. Сташкевіч. – Мінск: Беларусь, 2001. – 272 с.

Музеі Беларусі - Музеи Беларуси / Пад рэд. Г.П. Пашкоў [і інш.]. - Мінск: БелЭн, 2008. – 559 с.

Яшчанка А.Р. Гомель у другой палове XIX – пачатку XX ст.: Гісторыка-этнаграфічны нарыс / А.Р. Яшчанка. – Гомель, 1997. – 80 с.

 Яшчанка А.Р. Побыт гараджан Беларусі ў канцы XIX – пачатку XX ст. // Нарысы гісторыі культуры Беларусі. Т. 2. Культура гарадоў X – пачатку XX ст. / НАН Беларусі, Ін-т мастацтвазнаўства, этнаграфіі і фальклору імя К. Крапівы; А.І. Лакотка, В.Г. Дранкевіч В.Г., В.М. Бялявіна [і інш.]; А.І. Лакотка (гал. рэд.). - Мінск: Бел. навука, 2014. - С. 152-205.

Яшчанка А.Р. Добраўпарадкаванне і сфера паслуг ў канцы XIX – пачатку XX ст. // Нарысы гісторыі культуры Беларусі. Т. 2. Культура гарадоў X – пачатку XX ст. / НАН Беларусі, Ін-т мастацтвазнаўства, этнаграфіі і фальклору імя К. Крапівы; А.І. Лакотка, В.Г. Дранкевіч В.Г., В.М. Бялявіна [і інш.]; А.І. Лакотка (гал. рэд.). - Мінск: Бел. навука, 2014. - С. 206-235.

Яшчанка А.Р. Адукацыя ў гарадах Беларусі ў XIX – пачатку XX ст. // Нарысы гісторыі культуры Беларусі. Т. 2. Культура гарадоў X – пачатку XX ст. / НАН Беларусі, Ін-т мастацтвазнаўства, этнаграфіі і фальклору імя К. Крапівы; А.І. Лакотка, В.Г. Дранкевіч В.Г., В.М. Бялявіна [і інш.]; А.І. Лакотка (гал. рэд.). - Мінск: Бел. навука, 2014. - С. 292-319.

**Дадатковая:**

1. Археалогія і нумізматыка Беларусі. Энцыклапедыя. – Мінск, 1993.
2. Без-Корнилович М.О. Исторические сведения о примечательнейших местах в Белоруссии. – Санкт-Петербург, 1855.
3. Беларусы : У 13 т. / В.К. Бандарчык, М.Ф. Піліпенка, А.І. Лакотка. - Мінск: Беларуская навука, 1995-2007. – Т. 6 : Грамадскія традыцыі / В.М. Бялявіна [і інш.]. – 2002. – 606 с. (і іншыя тамы гэтай серыі)
4. Беларусы: сучасныя этнакультурныя працэсы / Г.І. Каспяровіч [і інш.] ; рэдкал.: А.І. Лакотка [і інш.]; Нац. Акад. навук Беларусі, Ін-т мастацтвазнаўства, этнаграфіі і фальклору імя К.Крапівы. - Мінск : Беларус. Навука, 2009. – 607 с.
5. Виноградов Л. Гомель. Его прошлое и настоящее. 1142 – 1900. – М., 1900.
6. Гарады і вёскі Беларусі: Энцыклапедыя / рэдкал.: Г.П. Пашкоў (гал. рэд.) [і інш.]. – Мінск: БелЭн, 2004-2014. - Тт. 1-8.
7. Гісторыя Беларусі. Энцыклапедыя. У 6-ці тт. (артыкулы, прысвечаныя асобным гарадам)
8. Гомель. Энциклопедический справочник / Белорус. Сов. Энцикл.; редкол.: И.П. Шамякин [и др.]. - Минск: БелСЭ, 1990. – 527 с. (і іншыя выданні гэтай серыі па абласных цэнтрах)
9. Живописная Россия. Т. 3. Литовское и Белорусское Полесье. – Минск, 1993.
10. Кірычэнка В. Мінск. Гістарычны партрэт горада. 1953 – 1959. – Минск, 2006.
11. Мазыр. 850 год: У 3-х т. - Т. 1. Мазыр: гiсторыя i сучаснасць / С.В. Целяпень, Т.А. Нiкiцiна, А.Р. Бобр i iнш. – Гомель: КВПУП «Сож», 2005. – 352 с.
12. Мінск. Гісторыя пасляваеннага аднаўлення. 1944-1952. – Минск, 2004.
13. Мінск незнаёмы. 1920 – 1940 / Аўт.-уклад. І. Куркоў. – Минск, 2002.
14. Никифоровский Н.Я. Странички из недавней старины города Витебска. Воспоминания старожила. – Витебск, 1995.
15. Памяць: Гiсторыка-дакументальная хронiка Мазыра i Мазырскага раёна / Уклад. М.А. Капач, В.Р. Феранц. – Мінск: Мастацкая лiтаратура, 1997.- 574 с. (і іншыя кнігі гэтай серыі)
16. Татаринов Ю. Города Беларуси. Витебщина. – Мінск, 2006.
17. Татаринов Ю. Города Беларуси. Могилевщина. – Минск, 2007 (і іншыя рэгёны гэтай серыі).
18. Шпилевский П.М. Путешествие по Полесью и Белорусскому краю. – Мн.,
19. Шыбека, З.В. Мінск: Старонкі жыцця дарэвалюцыйнага горада / З.В. Шыбека, С.Ф. Шыбека. – Мінск: Полымя, 1994. – 341 с.